ПРОТОКОЛ № 33
от заседанието на Комисия по правни въпроси 
на Висшия съдебен съвет, проведено на 02 ноември 2015 г.

Днес, 02 ноември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА – отсъства
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-  Анекс към договор № 45-06-072/29.12.2014 г. със „Смарт Системс“ ЕООД.

-   Проект на Закон за изменение и допълнение на Административно – процесуалния кодекс.

Д Н Е В Е Н   Р Е Д:
1. ОТНОСНО: Писмо от Административен съд София – град относно разликата в сроковете за изплащане на и последващо конфискуване на суми уредени в Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт и в Наредба № 2 от 29.06.2015 г. за вписването, квалификацията и възнагражденията на вещите лица, за становище. /отложена точка от заседание проведено на 19.10.2015 г./

КОМИСИЯТА ПО ПРАВНИ ВЪПРОСИ
Р Е Ш И:

1.1.	Сроковете по чл. 27 от Наредба № 2 от 29.06.2015 г. за вписването, квалификацията и възнагражденията на вещите лица и тези по Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт са независими един от друг, на различно основание и за различни хипотези.
Когато по набирателната сметка на орган на съдебната власт са внесени суми като депозит за вещо лице и същите не са потърсени в едногодишен срок, следва да се прилага разпоредбата на Раздел I, т. 2.4. „Депозити за вещи лица“ от Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт.
Сроковете за изплащане на възнаграждения и разходи по Наредба № 2 от 29.06.2015 г. за вписването, квалификацията и възнагражденията на вещите лица са инструктивни и тяхното неспазване не е скрепено със санкция.

2. ОТНОСНО: Запитване от проф. д-р Запрян Козлуджов – ректор на ПУ „Паисий Хилендарски” относно спечелване на конкурс от д-р Иван Рачев – съдия в Апелативен съд гр. Пловдив, за заемане на академична длъжност „доцент” по област на висше образувание 3. Социални, стопански и правни науки, професионално направление 3.6. Право (Криминология), обявен в ДВ бр. 25 от 03.04.2015 г. и предстоящо сключване на договор между лицето и ректора на ПУ. /отложена точка от заседание проведено на 27.10.2015 г./
- Решение на Комисията по предложенията и атестирането по протокол № 54/27.10.2015 г. относно запитване на ректора на Пловдивския университет „Паисий Хилендарски“.

КОМИСИЯТА ПО ПРАВНИ ВЪПРОСИ
Р Е Ш И:

2.1. Присъединява се към решението на Комисията по предотвратяване и установяване на конфликт на интереси по пр. № 34 от 02.11.2015 г. т. 8.
2.2. Въпросите за конкретния вид на правоотношението не са от компетентността на Висшия съдебен съвет.

3. ОТНОСНО:  Писмо от Министерство на правосъдието относно проект за изменение на действащата уредба на единните държавни изисквания за придобиване на висше образование по специалност „право“ и професионалната квалификация юрист.

                                КОМИСИЯТА ПО ПРАВНИ ВЪПРОСИ
Р Е Ш И:
3.1. Да се предостави проекта за изменение на действащата уредба на единните държавни изисквания за придобиване на висше образование по специалност „право“ и професионалната квалификация юрист на членовете на Висшия съдебен съвет за изразяване на становища и предложения в срок до 12 ноември 2015 г .
3.2. Да се уведомят главния прокурор на Република България, председателите на Върховния касационен съд и Върховния административен съд, както и председателите съдилищата до окръжно ниво, че в срок до 12.11.2015 г.  могат да изразят становища и предложения по представения проект за изменение на действащата уредба на единните държавни изисквания за придобиване на висше образование по специалност „право“ и професионалната квалификация юрист както и, че същият е публикуван на интернет страницата на Висшия съдебен съвет /Раздел „Постоянни комисии“-„КПВ“ - „Проекти“/.

4. ОТНОСНО: Писмо от председателя на Върховния касационен съд относно заявление на проф. Лазар Груев с искане за изплащане на обезщетение по реда на чл. 225 от ЗСВ.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на Каролина Терзийска – старши експерт – човешки ресурси в Дирекция „Организационно – административна дейност“ – АВСС да изготви справка за трудовия стаж на проф. Лазар Груев в органите на съдебната власт, съгласно предоставените данни.

5. ОТНОСНО: Писмо от председателя на Военен съд гр. Пловдив относно изплащане на допълнително трудово възнаграждение при заместване на административен ръководител.

КОМИСИЯТА ПО ПРАВНИ ВЪПРОСИ
Р Е Ш И:

5.1. ИЗПРАЩА на председателя на Военен съд гр. Пловдив решение на Висшия съдебен съвет по протокол № 46/21.11.2013 г. т. 36.

6. ОТНОСНО: Решение на Комисията по предложенията и атестирането по протокол № 54/27.10.2015 г. с искане за становище от кой етап следва да започне процедурата за избор на административен ръководител – председател на Апелативен съд гр. София, с оглед влязло в сила съдебно решение по адм. дело № 5663/2015 г. по описа на Върховния административен съд.

КОМИСИЯТА ПО ПРАВНИ ВЪПРОСИ
Р Е Ш И:

6.1. Процедурата за избор на административен ръководител – председател на Апелативен съд гр. София, с оглед влязлото в сила съдебно решение по адм. дело № 5663/2015 г. по описа на ВАС, следва да продължи от фазата на вземане на решението, която включва обсъждане и гласуване на кандидатурата, за което следва да бъде уведомен и кандидатът.
6.2. Решението да се изпрати на Комисията по предложенията и атестирането.

ДОПЪЛНИТЕЛНИ ТОЧКИ :

7. ОТНОСНО: Анекс към договор № 45-06-072/29.12.2014 г. със „Смарт Системс 2010“ ЕООД.

КОМИСИЯТА ПО ПРАВНИ ВЪПРОСИ
Р Е Ш И:

7.1. ПРЕДЛАГА на Висшия съдебен съвет да ОТМЕНИ решението си по протокол № 51 от 15 октомври 2015 г., т. 112.
7.2. ПРЕДЛАГА на Висшия съдебен съвет да УПЪЛНОМОЩИ представляващия Висшия съдебен съвет да подпише анекс за промяна на предмета на договора и възнаграждението на изпълнителя по договор № 45-00-072/29.12.2014 г., съгласно вариант 2 от ценовото предложение на „Смарт Системс 2010“ ЕООД, вх. рег. № 96-00-450/17.12.2014 г.

8. ОТНОСНО: Проект на Закон за изменение и допълнение на Административно – процесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

8.1. Да се изпрати писмо до председателя на Комисията по правни въпроси при 43-то Народно събрание за своевременно предоставяне на комисията проекта на Закона за изменение и допълнение на Административно – процесуалния кодекс, повторно внесен за разглеждане в Народното събрание, с оглед представянето му на органите на съдебната власт  за изразяване на становища.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА